**Καταχώριση ειδών στο μητρώο του ΕΚΑΠΤΥ**

1. Μπαίνετε στην ιστοσελίδα <https://registry.ekapty.gr/> και πατώντας την επιλογή «ΕΓΓΡΑΦΕΙΤΕ ΤΩΡΑ» , συμπληρώνετε τη σχετική φόρμα και την υποβάλλετε.
2. Στέλνετε τα δικαιολογητικά που χρειάζονται όπως αναφέρονται στο αρχείο «ΔΙΚΑΙΟΛΟΓΗΤΙΚΑ ΕΓΓΡΑΦΗΣ» στην ιστοσελίδα μας. Εκτός από την υπεύθυνη δήλωση που χρειάζεται γνήσιο υπογραφής, για όλα τα άλλα στέλνετε απλά αντίγραφα (όχι επικυρωμένα) και τα αποστέλλετε ταχυδρομικώς στη διεύθυνση που αναφέρεται στο αρχείο.
3. Αφού λάβετε τους κωδικούς και αποκτήσετε πρόσβαση στο λογαριασμό σας στην ιστοσελίδα του ΕΚΑΠΤΥ , προχωρήστε στην καταχώριση των προϊόντων σας σύμφωνα με το αρχείο «ΟΔΗΓΙΕΣ ΓΙΑ ΠΡΟΜΗΘΕΥΤΕΣ»
4. Πρώτα από όλα πρέπει να «ανεβάσετε» τα πιστοποιητικά των προϊόντων στο μητρώο του ΕΚΑΠΤΥ σύμφωνα με τις οδηγίες και κατόπιν να σημειώσετε τον μοναδικό κωδικό που δίνεται από το μητρώο στο κάθε πιστοποιητικό.
5. Συμπληρώστε το «ΠΡΟΤΥΠΟ ΑΡΧΕΙΟ ΕΙΣΑΓΩΓΗΣ ΠΡΟΪΟΝΤΩΝ» με τα είδη που θέλετε να καταχωρίσετε στο μητρώο. Την πρώτη στήλη «ΚΩΔΙΚΟΣ ΕΚΑΠΤΥ», την αφήνετε κενή προκειμένου να σας αποδοθούν από το μητρώο οι νέοι μοναδικοί για εσάς κωδικοί ΕΚΑΠΤΥ των προϊόντων σας.
6. Συμπληρώνετε τις επόμενες στήλες με τα στοιχεία που χρειάζονται. Οι στήλες ΣΗΜΑΝΣΗ ΠΡΟΪΟΝΤΟΣ και ΣΥΣΤΗΜΑ ΣΗΜΑΝΣΗΣ δεν είναι απαραίτητο να συμπληρωθούν και μπορείτε να τις διαγράψετε εντελώς.
7. Αν δεν γνωρίζετε κάποιο κωδικό ΚΑΤΑΣΚΕΥΑΣΤΗ μπορείτε να τον αναζητήσετε από το μητρώο. Αν δεν υπάρχει πρέπει να στείλετε e-mail στη διεύθυνση registry@ekapty.gr με τα στοιχεία του προμηθευτή προκειμένου να καταχωρηθεί.
8. Όταν συμπληρώσετε όλα τα στοιχεία στο αρχείο, πηγαίνετε στην επιλογή ΠΡΟΜΗΘΕΥΤΗΣ>ΜΑΖΙΚΗ ΕΙΣΑΓΩΓΗ και εισάγετε το αρχείο σύμφωνα με τις οδηγίες. Αν όλα γίνουν σωστά θα σας εμφανιστούν τα αποτελέσματα της εισαγωγής με τους νέους κωδικούς ΕΚΑΠΤΥ για τα προϊόντα σας.
9. Προσοχή στη συμπλήρωση του αρχείου excel. Πρέπει να περιέχει μόνο τα στοιχεία που ζητούνται και με τη σειρά που υπάρχουν στο αρχείο. Δεν αλλάζετε σειρά στις στήλες και σβήνετε όποιες γραμμές οι στήλες δεν χρειάζονται (π.χ. κενές γραμμές ή γραμμές με τις κατηγορίες των προϊόντων που σας έχουν σταλεί από τους προμηθευτές σας για δική σας διευκόλυνση). Καλό είναι να κάνετε αντιγραφή στο πρότυπο αρχείο μόνο των στοιχείων που χρειάζονται για την καταχώρηση.

*Για οποιαδήποτε περαιτέρω διευκρίνιση παρακαλώ επικοινωνήστε μαζί μας.*

*Καλή επιτυχία !*